# data[].attributes.headline
ข่าวปลอมอย่าแชร์! ผู้ที่ฉีดวัคซีนแอสตร้า มีความเสี่ยงเป็นโรคฝีดาษลิง

# data[].attributes.subject
ข่าวปลอมอย่าแชร์! ผู้ที่ฉีดวัคซีนแอสตร้า มีความเสี่ยงเป็นโรคฝีดาษลิง

# data[].attributes.body
ตามที่มีการโพสต์ข้อความเกี่ยวกับประเด็นเรื่องผู้ที่ฉีดวัคซีนแอสตร้า มีความเสี่ยงเป็นโรคฝีดาษลิง ทางศูนย์ต่อต้านข่าวปลอมได้ตรวจสอบข้อเท็จจริงโดยกรมควบคุมโรค กระทรวงสาธารณสุข พบว่าประเด็นดังกล่าวนั้น เป็นข้อมูลเท็จ

กรณีที่มีการแชร์ข้อความว่าผู้ที่ฉีดวัคซีนแอสตร้า มีความเสี่ยงเป็นโรคฝีดาษลิง ทางกรมควบคุมโรค กระทรวงสาธารณสุข ได้ชี้แจงว่า ไม่เป็นความจริงการฉีดวัคซีนป้องกันโรคโควิด 19 ไม่มีความเสี่ยงต่อการเกิดโรคฝีดาษลิงแต่อย่างใด โรคฝีดาษลิงเกิดจากเชื้อไวรัสกลุ่ม Poxviridae จัดอยู่ในจีนัส Orthopoxvirus เชื้อไวรัสฝีดาษลิงพบได้ในสัตว์หลายชนิด โดยเฉพาะสัตว์ตระกูลลิงและสัตว์ฟันแทะ เช่น กระรอก หนูป่า เป็นต้น

รวมทั้งคนก็สามารถติดโรคได้ จากการสัมผัสโดยตรงกับเลือด สารคัดหลั่ง หรือตุ่มหนองของสัตว์ที่ติดเชื้อ หรือจากการถูกสัตว์ที่มีเชื้อกัดข่วน การประกอบอาหารจากเนื้อสัตว์ป่า หรือกินเนื้อสัตว์ที่ปรุงสุกไม่เพียงพอ หรืออาจติดทางอ้อมจากการสัมผัสที่นอนของสัตว์ป่วย การแพร่เชื้อจากคนสู่คนแม้มีโอกาสน้อย แต่อาจเกิดขึ้นได้จากการสัมผัสใกล้ชิดกับผู้ป่วยผ่านทางสารคัดหลั่งจากทางเดินหายใจ ผิวหนังที่เป็นตุ่ม หรืออุปกรณ์ที่มีการปนเปื้อนเชื้อ

เมื่อคนรับเชื้อเข้าสู่ร่างกายจะมีระยะฟักตัวประมาณ 7-14 วัน อาจนานถึง 21 วัน โดยอาการเริ่มแรกจะมีไข้ปวดศีรษะ ปวดกล้ามเนื้อ ปวดหลัง ต่อมน้ำเหลืองโต หนาวสั่น อ่อนเพลีย จากนั้นประมาณ 1-3 วัน จะมีผื่นขึ้นบริเวณแขนขา และอาจจะเกิดบนหน้าและลำตัวได้ด้วย ผื่นจะกลายเป็นตุ่มหนอง ในระยะสุดท้ายตุ่มหนองจะเป็นสะเก็ดแล้วหลุดออกมา อาการป่วยจะประมาณ 2-4 สัปดาห์ ผู้ป่วยส่วนใหญ่จะหายจากโรคเองได้ในปัจจุบันยังไม่มีการรักษาโรคฝีดาษลิงที่เฉพาะเจาะจง แต่สามารถควบคุมการระบาดได้ด้วย การฉีดวัคซีนป้องกันโรคไข้ทรพิษ ซึ่งสามารถป้องกันโรคฝีดาษลิงได้ 85%

ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ  และเพื่อให้ประชาชนได้รับข้อมูลข่าวสารจากกรมควบคุมโรค สามารถติดตามได้ที่เว็บไซต์ www.ddc.moph.go.th หรือโทร 1422 ได้ตลอด 24 ชม.

บทสรุปของเรื่องนี้คือ : ไม่เป็นความจริงการฉีดวัคซีนป้องกันโรคโควิด 19 ไม่มีความเสี่ยงต่อการเกิดโรคฝีดาษลิง และเชื้อไวรัสฝีดาษลิงพบได้ในสัตว์หลายชนิดโดยเฉพาะสัตว์ตระกูลลิงและสัตว์ฟันแทะรวมทั้งคนก็สามารถติดโรคได้ จากการสัมผัสโดยตรงกับเลือด สารคัดหลั่ง หรือตุ่มหนองของสัตว์ที่ติดเชื้อ หรือจากการถูกสัตว์ที่มีเชื้อกัดข่วน การประกอบอาหารจากเนื้อสัตว์ป่า หรือกินเนื้อสัตว์ที่ปรุงสุกไม่เพียงพอ

อ่านข่าวข้างต้น :

หมอจุฬาฯ แนะ "สวมแมสก์ - เครื่องวัดอุณหภูมิ" ยังจำเป็น! ป้องกัน "ฝีดาษลิง" โรคที่ยังไม่มียารักษา

# data[].attributes.headline
เนตรดาว เขียวใจดี

# data[].attributes.subject
เนตรดาว เขียวใจดี

# data[].attributes.body
ใบหน้าอ่อนกว่าวัยด้วย 3 สูตรพอกหน้า ช่วยลดอายุไป 20 ปี ได้จริงหรือ?

ไม่มีข้อมูลปริมาณสารอาหาร และสารต้านอนุมูลอิสระที่มีอยู่ในส่วนประกอบของสูตรพอกหน้าดังกล่าว การนำผัก ผลไม้ เช่น กล้วยน้ำว้า ผสมน้ำผึ้ง น้ำมะนาว มาทาหรือพอกผิว อาจช่วยบำรุงผิวได้บ้าง แต่น้ำมะนาว มะขาม ที่มีสารเป็นกรดผลไม้อ่อนๆ ใช้มากไป จะทำให้เกิดการระคายต่อผิว แสบ คัน บวมแดงหรือเกิดอาการแพ้ได้

การนำพืช ผัก ผลไม้ เช่น กล้วยน้ำว้า มันฝรั่ง ผสมน้ำผึ้ง น้ำมะนาว มาทา/พอกผิว เพื่อบำรุงผิว มีความเป็นไปได้ ที่ช่วยบำรุงผิวได้บ้าง น้ำมะนาว มะขาม มีสารที่เป็นกรดผลไม้อ่อนๆ จะช่วยกระต้นให้ผิวชั้นนอกหลุดลอกออกไป แต่หากใช้มากเกินไป จะทำให้เกิดการระคายต่อผิว แสบ คัน บวมแดงหรือเกิดอาการแพ้ได้  หากต้องการนำไปใช้ควรระมัดระวัง เรื่องความสะอาด ระวังอย่าให้เข้าตา ใช้แล้วล้างออก และควรทดสอบการแพ้ก่อนใช้โดยทาที่หลังใบหู หรือใต้ท้องแขนเล็กน้อย ทิ้งไว้ 24-48 ชม. หากไม่มีอาการจึงจะใช้ได้

ที่มา:  กรมอนามัย กระทรวงสาธารณสุข

# data[].attributes.headline
วรนุช พันอินทร์

# data[].attributes.subject
วรนุช พันอินทร์

# data[].attributes.body
เป็นกระแสดังมาก ถึงเรื่องการห้ามกินยาพาราเซตามอล ที่เขียนว่า P-500 บนแผง เพราะมีไวรัสมาชูโปปนเปื้อนในยาพาราเซตามอล แบบ 500 mg ซึ่งมีอันตรายถึงตาย
ซึ่งข่าวนี้ อย. เช็คแล้ว ไม่เป็นความจริง

สำนักงานคณะกรรมการอาหารและยา (อย.) ได้ตรวจสอบพบว่า ภาพแผงยาที่ถูกแชร์นั้นเป็นยาที่ผลิตจากประเทศอินเดีย ยืนยันว่าไม่ได้ขึ้นทะเบียนที่ประเทศไทยและไม่มีวางขายที่ประเทศไทยแน่นอน อีกประเด็นคือ เชื้อมาชูโปไวรัส เป็นเชื้อที่ไม่สามารถเจริญเติบโตในที่แห้ง การที่จะปนเปื้อนเชื้อดังกล่าวในยาพาราเซตามอลนั้นจึงมีความเป็นไปได้น้อยมาก

ดังนั้น ในประเทศไทย ผู้บริโภคจึงมั่นใจได้ว่า สามารถรับประทานยาพาราเซตามอลได้ตามปกติ

อย่างไรก็ตาม การผลิตยาในประเทศไทยต้องใช้หลักเกณฑ์และวิธีการที่ดีในการผลิตยา (GMP) ในการควบคุมคุณภาพและมาตรฐาน และมีการกำกับดูแลทั้งก่อนออกสู่ตลาดและหลังออกสู่ตลาด

แต่หากพบว่ายาใดมีการปนเปื้อนของสารอันตราย ไม่ปลอดภัยในการใช้ อย.จะเรียกเก็บยาคืน และแจ้งเตือนให้ผู้บริโภคทราบโดยเร็ว
มีสติก่อนแชร์ อย่าหลงเชื่อแหล่งข่าวที่ไม่น่าเชื่อถือ ตรวจสอบเช็คให้ชัวร์ก่อน แชร์ทุกครั้งนะ

เรื่องราวอื่น ๆ ที่เกี่ยวข้อง

อย. เปิดรับฟังความคิดเห็น กรณียาพาราเซตามอล
อย. ย้ำ ข่าวยาพาราเซตามอลมีไวรัสปนเปื้อน ไม่เป็นความจริง อย่าเชื่อ อย่าแชร์ อย่าตระหนก

ที่มา : ข่าวประชาสัมพันธ์ กองพัฒนาศักยภาพผู้บริโภค 12 มีนาคม 2560
ข่าวแจก 31 /ปีงบประมาณ พ.ศ. 2560
www.oryor.com

# data[].attributes.headline
ศิริธิดา ศรีรี

# data[].attributes.subject
ศิริธิดา ศรีรี

# data[].attributes.body
กระทรวงดิจิทัลฯ ยันยังไม่มีการประกาศพื้นที่ หรือเขตควบคุมพิเศษใด ๆ วอนประชาชนตรวจสอบก่อนแชร์ข้อมูลทางสื่อออนไลน์ ห่วงใยกับเหตุการณ์ที่มีรายงานเกี่ยวกับระเบิดป่วนเมืองหลายจุด ตามที่มีรายงานเกี่ยวกับการก่อความไม่สงบและทำให้เกิดการตื่นตระหนกของประชาชน รวมทั้งมีการแชร์ภาพ ข้อความต่าง ๆ ที่ทำให้ตื่นตระหนก โดยไม่มีการกลั่นกรอง คัดกรองกันก่อน

นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่าตามรายงานข่าวพื้นที่ประกาศพื้นที่ควบคุมพิเศษนั้น ยังยืนยันว่ายังไม่มีการประกาศพื้นที่ หรือเขตควบคุมพิเศษใด ๆ และฝ่ายความมั่นคงได้มีการเพิ่มมาตรการรักษาความปลอดภัยในบริเวณสำคัญทุกพื้นที่แล้ว และขอความร่วมมือจากประชาชนพี่น้อง 2 เรื่องด้วยกันคือ ก่อนส่งต่อข้อมูลควรตรวจสอบให้แน่ชัด เพราะการส่งต่อข่าวลักษณะดังกล่าวจะสร้างความตระหนกให้กับสังคมสับสนได้ และส่วนที่ 2 คือขอให้ใช้ประโยชน์จากสื่อโซเซียลในมิติที่เป็นประโยชน์ ด้วยการช่วยการสอดส่องดูแลสิ่งที่จะเห็นว่าเป็นสิ่งผิดปกติ และไม่ตื่นตระหนกโดยไม่มีการกลั่นกรองความถูกต้องต่าง ๆ โดยเฉพาะการใช้โซเชียลมีเดีย ต่าง ๆ แชร์ ส่งต่อข้อความที่จะทำให้มีความตระหนกตกใจกัน

อันเนื่องมาจากข่าวระเบิดป่วนเมืองที่ปรากฏตามเป็นข่าวตามสื่อต่างๆ ในวันนี้ ( 2 ส.ค.)  การก่อความไม่สงบและทำให้เกิดการตื่นตระหนกของประชาชน รวมทั้งมีการแชร์ภาพ ข้อความต่าง ๆ ที่ทำให้ตื่นตระหนก โดยไม่มีการกลั่นกรอง คัดกรองกันก่อนเกี่ยว กระทรวงดิจิทัลฯ ห่วงใย และจะเร่งดำเนินการงานด้านดิจิทัลเพื่อความมั่นคง หาแนวทางในการจัดตั้งศูนย์
คัดกรอง กลั่นกรอง ป้องกันเรื่องของข่าวปลอม หรือ Fake News Center เน้นสื่อสารข่าวการเตือนภัยพิบัติและข่าวลวงด้านความมั่นคง เพื่อให้ประชาชนได้รับข้อมูลที่ถูกต้อง และลดความเข้าใจที่ไม่ถูกต้อง

นายพุทธิพงษ์ ยังกล่าวถึงกระบวนการทำงานของ Fake News Center จะต้องมีการดำเนินการให้มีความรวดเร็ว ตรวจสอบให้ได้รับรู้ถึงความถูกต้องและมีวิธีการบริหารจัดการข่าวปลอมให้ได้เร็วที่สุด โดยจะมีทีมงานติดตามและคัดกรองข้อมูลข่าวสารที่เผยแพร่บนสื่อสังคมออนไลน์ มีคณะทำงานตรวจสอบข้อมูลข่าวสารที่มีแนวโน้มเป็นข่าวปลอม ทีมงานดำเนิน
ขั้นตอนการตอบโต้ข่าวสารปลอม และเผยแพร่ข่าวสารที่ถูกต้อง ตลอดจนคณะทำงานประสานตรวจสอบข้อมูลและจัดทำข้อมูลที่ถูกต้อง

“ด้วยความห่วงใยต่อประชาชน และประเทศไทย กระทรวงดิจิทัลฯ จะแจ้งให้ประชาชนระมัดระวังกับปัญหาที่เกิดจากสื่อหลอกลวงด้วยภาพหรือข้อความที่เป็นเท็จ โดยเฉพาะกลุ่มที่ไม่หวังดีมีวัตถุประสงค์สร้างความปั่นป่วนในสังคม ต้องการสร้างกระแสในสังคม และด้วยเพราะสื่อสังคมออนไลน์ ที่การกดแชร์สามารถทำได้ง่ายจึงทำให้เกิดการเผยแพร่ข้อมูลเหล่านั้น โดยที่ยังไม่ได้ทบทวนหรือพิจารณาความเป็นจริงของข้อมูลก่อน และเมื่อมีการส่งต่อกันอย่างแพร่หลาย ทำให้เกิดกระแสความเชื่อที่ผิดในสังคม กลายเป็น “ข่าวลวง” (Fake News) ที่กลายเป็นผลกระทบต่อสังคมในวงกว้างอย่างรวดเร็ว” นายพุทธิพงษ์ ฯ กล่าว

ด้านพ.ต.อ.ศิริวัฒน์ ดีพอ รอง ผบก.ปอท. กล่าวเสริมว่า ตามที่มีการเผยแพร่ข้อมูลเท็จ ในเหตุการณ์เช้าวันนี้ สร้างความสับสนให้แก่พี่น้องประชาชน ดังนั้นจึงวอนพี่น้องประชาชนก่อนที่จะส่งข้อมูลที่อาจจะส่งผลกระทบต่อสังคม ควรเช็คให้ชัวร์ก่อนอาจจะเช็คจากเว็ปต์สำนักข่าวที่น่าเชื่อถือได้ หรือหน่วยงานอื่นๆก่อน

# data[].attributes.headline
ตามที่มีการเผยแพร่ข้อมูลบนเพจ ด.ช.วีรภาพ คุยดี ข่าวปลอมFacebook เชิญชวนลงทุนให้ผลตอบแทนสูง และมีการให้ข้อมูลเพิ่มเติมแก่ผู้สนใจหรือโพสต์คอมเม้นท์ว่าได้รับการควบคุม/รับรองโดยสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงาน ก.ล.ต. พบว่าประเด็นดังกล่าวนั้น เป็นข้อมูลเท็จจากที่มีการเผยแพร่ข้อมูลในสื่อออนไลน์โดยระบุข้อความเชิญชวนลงทุนหลักพันได้กำไรหลักพันหรือรับปันผลหลักหมื่นต่อเดือน และมีการโพสต์คอมเม้นท์ว่าได้รับใบรับรองจาก สำนักงาน ก.ล.ต. หรือให้ข้อมูลเพิ่มเติมว่า อยู่ภายใต้ความควบคุมของสำนักงาน ก.ล.ต.  ทางสำนักงาน ก.ล.ต. ได้ตรวจสอบข้อมูลและชี้แจงว่า การเผยแพร่ข้อมูลดังกล่าวมีการแอบอ้างที่อาจทำให้ผู้พบเห็นหรือได้รับข้อความดังกล่าวหลงเชื่อว่าสำนักงาน ก.ล.ต. ให้การรับรอง/ควบคุมและอาจเกิดความเสียหายได้ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ  นอกจากนี้ ควรตรวจสอบข้อมูลอย่างรอบคอบก่อนตัดสินใจลงทุน เพื่อไม่ให้ถูกหลอกลวงลงทุน โดยรูปแบบการชักชวนลงทุนที่เข้าข่ายหลอกลวงอาจมีลักษณะ ดังนี้

# data[].attributes.subject
ตามที่มีการเผยแพร่ข้อมูลบนเพจ ด.ช.วีรภาพ คุยดี ข่าวปลอมFacebook เชิญชวนลงทุนให้ผลตอบแทนสูง และมีการให้ข้อมูลเพิ่มเติมแก่ผู้สนใจหรือโพสต์คอมเม้นท์ว่าได้รับการควบคุม/รับรองโดยสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงาน ก.ล.ต. พบว่าประเด็นดังกล่าวนั้น เป็นข้อมูลเท็จจากที่มีการเผยแพร่ข้อมูลในสื่อออนไลน์โดยระบุข้อความเชิญชวนลงทุนหลักพันได้กำไรหลักพันหรือรับปันผลหลักหมื่นต่อเดือน และมีการโพสต์คอมเม้นท์ว่าได้รับใบรับรองจาก สำนักงาน ก.ล.ต. หรือให้ข้อมูลเพิ่มเติมว่า อยู่ภายใต้ความควบคุมของสำนักงาน ก.ล.ต.  ทางสำนักงาน ก.ล.ต. ได้ตรวจสอบข้อมูลและชี้แจงว่า การเผยแพร่ข้อมูลดังกล่าวมีการแอบอ้างที่อาจทำให้ผู้พบเห็นหรือได้รับข้อความดังกล่าวหลงเชื่อว่าสำนักงาน ก.ล.ต. ให้การรับรอง/ควบคุมและอาจเกิดความเสียหายได้ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ  นอกจากนี้ ควรตรวจสอบข้อมูลอย่างรอบคอบก่อนตัดสินใจลงทุน เพื่อไม่ให้ถูกหลอกลวงลงทุน โดยรูปแบบการชักชวนลงทุนที่เข้าข่ายหลอกลวงอาจมีลักษณะ ดังนี้

# data[].attributes.headline
ส่งข่าวปลอม  พงศพันธ์  บัวหอม

# data[].attributes.subject
ส่งข่าวปลอม  พงศพันธ์  บัวหอม

# data[].attributes.body
ข่าวปลอม อย่าแชร์! โรงพยาบาลสงฆ์ กำลังขาดแคลนสิ่งของจำเป็น

วันที่ 30 พฤษภาคม 2565 เพจเฟสบุ๊ค "โรงพยาบาลสงฆ์ PriestHospital" ขอประชาสัมพันธ์ จากกรณีที่มีข้อความ โพสและส่งต่อแชร์ข้อความตามสื่อออนไลน์ต่างๆ ขอรับบริจาคของโรงพยาบาลสงฆ์ ว่ากำลังขาดแคลนสิ่งของจำเป็นโรงพยาบาลสงฆ์ ขอชี้แจงถึงประเด็นนี้ว่า ปัจจุบันโรงพยาบาลสงฆ์ ไม่ได้ขาดแคลนสิ่งของตามที่ต้นทางระบุ
เนื่องจากยังมีข่าวปลอมเรื่อง รพ.สงฆ์ ขาดแคลน เครื่องอุปโภคบริโภคสำหรับพระอาพาธออกมาอยู่อย่างต่อเนื่องขอได้โปรด อย่าหลงเชื่อและติดตามข้อมูลสิ่งที่ควรบริจาคและเว้นการบริจาคให้ website ของ รพ.สงฆ์เองเท่านั้น
ทั้งนี้ หากท่านใดต้องการบริจาคสิ่งต่างๆให้โรงพยาบาลสงฆ์ สามารถบริจาคได้ตามปกติ
ติดต่อสอบถามข้อมูลเพิ่มเติม : กลุ่มงานบริหารทั่วไป โทร 02-6409537-46 ต่อ1322-1323 หรือ website: https://www.priest-hospital.go.th

ข่าวปลอม อย่าแชร์! โรงพยาบาลสงฆ์ กำลังขาดแคลนสิ่งของจำเป็น

วันที่ 30 พฤษภาคม 2565 เพจเฟสบุ๊ค "โรงพยาบาลสงฆ์ PriestHospital" ขอประชาสัมพันธ์ จากกรณีที่มีข้อความ โพสและส่งต่อแชร์ข้อความตามสื่อออนไลน์ต่างๆ ขอรับบริจาคของโรงพยาบาลสงฆ์ ว่ากำลังขาดแคลนสิ่งของจำเป็นโรงพยาบาลสงฆ์ ขอชี้แจงถึงประเด็นนี้ว่า ปัจจุบันโรงพยาบาลสงฆ์ ไม่ได้ขาดแคลนสิ่งของตามที่ต้นทางระบุ
เนื่องจากยังมีข่าวปลอมเรื่อง รพ.สงฆ์ ขาดแคลน เครื่องอุปโภคบริโภคสำหรับพระอาพาธออกมาอยู่อย่างต่อเนื่องขอได้โปรด อย่าหลงเชื่อและติดตามข้อมูลสิ่งที่ควรบริจาคและเว้นการบริจาคให้ website ของ รพ.สงฆ์เองเท่านั้น
ทั้งนี้ หากท่านใดต้องการบริจาคสิ่งต่างๆให้โรงพยาบาลสงฆ์ สามารถบริจาคได้ตามปกติ
ติดต่อสอบถามข้อมูลเพิ่มเติม : กลุ่มงานบริหารทั่วไป โทร 02-6409537-46 ต่อ1322-1323 หรือ website: https://www.priest-hospital.go.th

# data[].attributes.headline
อภิญญา เขียวใจดี

# data[].attributes.subject
อภิญญา เขียวใจดี

# data[].attributes.body
ตามที่มีการเผยแพร่ข้อมูลบนสื่อออนไลน์เกี่ยวกับประเด็นเรื่องสำนักงานสลากกินแบ่งรัฐบาล เผยเลขลับเฉพาะวงในทุกงวด ทางศูนย์ต่อต้านข่าวปลอมได้ตรวจสอบข้อเท็จจริงโดยสำนักงานสลากกินแบ่งรัฐบาล กระทรวงการคลัง พบว่าข้อมูลที่ปรากฏดังกล่าว เป็นข้อมูลเท็จ

กรณีที่มีการบอกต่อข้อมูลโดยระบุว่า เผยเลขลับเฉพาะวงในทุกงวด ทางสำนักงานสลากกินแบ่งรัฐบาล กระทรวงการคลัง ได้ตรวจสอบข้อมูลและชี้แจงว่า มีการนำตราสัญลักษณ์ของสำนักงานสลากกินแบ่งรัฐบาลไปใช้โดยมิได้รับอนุญาต โดยที่การออกรางวัลของสำนักงานสลากกินแบ่งรัฐบาล ดำเนินการเป็นไปตามมาตรฐาน ISO 9001:2015 ที่มีความโปร่งใส ตรวจสอบได้ทุกขั้นตอน และไม่มีผู้ใดสามารถทราบผลรางวัลล่วงหน้าได้ ซึ่งพฤติกรรมการส่งข้อมูลว่า สามารถให้เลขที่ถูกรางวัลได้นั้นไม่เป็นความจริง จึงขอเตือนประชาชนอย่าหลงเชื่อมิจฉาชีพที่ส่งจดหมายหลอกลวงหรือแอบอ้างผ่านช่องทางโซเชียลมีเดียว่าสามารถให้ตัวเลขที่ถูกรางวัลได้ ทั้งนี้ สำนักงานฯ ได้ดำเนินคดีกับผู้กระทำความผิดในลักษณะดังกล่าวอย่างต่อเนื่อง

ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจาก ทางสำนักงานสลากกินแบ่งรัฐบาล สามารถติดตามข้อมูลได้ที่เว็บไซต์ www.glo.or.th หรือโทร. 02 5289999

บทสรุปของเรื่องนี้คือ : มีการนำตราสัญลักษณ์ของสำนักงานสลากกินแบ่งรัฐบาลไปใช้โดยมิได้รับอนุญาต โดยที่การออกรางวัลของสำนักงาน ดำเนินการเป็นไปตามมาตรฐาน ISO 9001:2015 ที่มีความโปร่งใส ตรวจสอบได้ทุกขั้นตอน และไม่มีผู้ใดสามารถทราบผลรางวัลล่วงหน้าได้

# data[].attributes.headline
ส่งข่าวปลอมของ ธนโชติ นุชท่าโพ

# data[].attributes.subject
ส่งข่าวปลอมของ ธนโชติ นุชท่าโพ

# data[].attributes.body
ตามที่มีการเผยแพร่ข้อมูลภัยพิบัติประเด็นเรื่องเหตุการณ์ภูเขาไฟระเบิดในตองกา ส่งผลกระทบทำให้เกิดสึนามิบริเวณฝั่งถึงอ่าวไทย ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมอุตุนิยมวิทยา กระทรวงดิจิทัลเพื่อเศรษฐกิจและสังคม พบว่าประเด็นดังกล่าวนั้น เป็นข้อมูลเท็จ

จากกรณีที่มีการโพสต์ให้ข้อมูลในสื่อสังคมออนไลน์ว่า เหตุการณ์ภูเขาไฟระเบิดในตองกา จะส่งผลกระทบถึงประเทศไทย โดยจะเกิดสึนามิบริเวณฝั่งถึงอ่าวไทยตอนล่างนั้น ทางกรมอุตุนิยมวิทยา กระทรวงดิจิทัลเพื่อเศรษฐกิจและสังคม ได้ตรวจสอบและชี้แจงข้อเท็จจริงว่า ข่าวสารดังข้างต้นมีความคลาดเคลื่อนจากข้อเท็จจริง โดยกองเฝ้าระวังแผ่นดินไหว กรมอุตุนิยมวิทยา ปฏิบัติงานตามมาตรฐาน มีหน้าที่ รับผิดชอบในการตรวจ เฝ้าระวัง และให้บริการข่าวสารด้านแผ่นดินไหวและสึนามิจาก ซึ่งผลการตรวจสอบ พบว่าสึนามิที่เกิดขึ้นในมหาสมุทรแปซิฟิกนั้น จะไม่ส่งผลกระทบต่อชายฝั่งทะเลอันดามันและชายฝั่งอ่าวไทย ของประเทศไทย

ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจากกรมอุตุนิยมวิทยา สามารถติดตามได้ที่เว็บไซต์ http://www.tmd.go.th, Facebook: กรมอุตุนิยมวิทยา, Application: Thai weather หรือติดต่อสายด่วน 1182 (ตลอด 24 ชั่วโมง)

บทสรุปของเรื่องนี้คือ : สึนามิที่เกิดขึ้นในมหาสมุทรแปซิฟิก จะไม่ส่งผลกระทบต่อชายฝั่งทะเลอันดามันและชายฝั่งอ่าวไทย ของประเทศไทยแต่อย่างใด

# data[].attributes.headline
ข่าวบิดเบือน หินปูนที่สะสมบริเวณเต้านม ก่อตัวขึ้นจากเลือดเป็นกรดมาก

# data[].attributes.subject
ข่าวบิดเบือน หินปูนที่สะสมบริเวณเต้านม ก่อตัวขึ้นจากเลือดเป็นกรดมาก

# data[].attributes.body
ตามที่มีการแชร์ข้อมูลในสื่อออนไลน์เกี่ยวกับเรื่องหินปูนที่สะสมบริเวณเต้านม ก่อตัวขึ้นจากเลือดเป็นกรดมาก ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยโรงพยาบาลราชวิถี กรมการแพทย์ กระทรวงสาธารณสุข พบว่าประเด็นดังกล่าวนั้น เป็นข้อมูลบิดเบือน

จากการบอกต่อข้อมูลโดยระบุว่า หินปูนที่มาสะสมที่เต้านม​​ ก่อตัวขึ้นก็เพราะเลือดเราเป็นกรดมากไป ทางโรงพยาบาลราชวิถี กรมการแพทย์ กระทรวงสาธารณสุข ได้ตรวจสอบข้อมูลและชี้แจงว่า หินปูนที่พบในเนื้อเยื่อที่เต้านม เกิดจากสาเหตุที่แตกต่างกันตั้งแต่การอักเสบทั้งชนิดติดเชื้อและไม่ติดเชื้อ รวมถึงโรคเนื้องอกที่เกิดจากการแบ่งตัวมากผิดปกติของเซลล์ จนมีเซลล์ที่ตายลงแล้วมีแคลเซียมเข้าไปสะสม หรือเกิดจากแคลเซียมที่เกาะตามผนังหลอดเลือดฝอยเล็ก ๆ ตามอายุ และเป็นลักษณะที่จะพบในมะเร็งเต้านมบางชนิดด้วย ดังนั้นภาวะเลือดเป็นกรด ไม่ส่งผลต่อการเพิ่มขึ้นของหินปูนในเนื้อเยื่อต่าง ๆ (calcinosis) แต่เกิดจากการทำงานของไตที่ควบคุมภาวะกรดด่างในเลือด หากเกิดขึ้นจะส่งผลเสียต่อการทำงานของระบบต่าง ๆ ของร่างกายอย่างเฉียบพลัน หรืออาจเป็นอันตรายต่อชีวิต

ดังนั้นข้อมูลและภาพที่มีการโพสต์ และแชร์ต่อในขณะนี้ จึงเป็นข้อมูลบิดเบือน จึงขอความร่วมมือประชาชน ไม่แชร์ ไม่ส่งต่อข่าวดังกล่าว เพื่อป้องกันผลกระทบที่อาจเกิดขึ้น และเพื่อให้ประชาชนได้รับข้อมูลข่าวสารจากโรงพยาบาลราชวิถี กรมการแพทย์ สามารถติดตามได้ที่เว็บไซต์ www.rajavithi.go.th หรือโทร 02 206 2900

บทสรุปของเรื่องนี้คือ : หินปูนในเนื้อเยื่อเต้านม เกิดจากสาเหตุตั้งแต่การอักเสบทั้งชนิดติดเชื้อและไม่ติดเชื้อ แต่เลือดเป็นกรดไม่ส่งผลต่อการเพิ่มขึ้นของหินปูนในเนื้อเยื่อต่าง ๆ โดยไตทำหน้าที่ควบคุมภาวะกรดด่างในเลือด

# data[].attributes.headline
ส่งข่าวปลอม วรพงศ์ ปุริเส

# data[].attributes.subject
ส่งข่าวปลอม วรพงศ์ ปุริเส

# data[].attributes.body
ตามที่มีการเผยแพร่ข้อมูลในสื่อออนไลน์ประเด็นที่ว่าธ.กรุงไทย เปิดสินเชื่อกรุงไทยเพื่อนักสู้ ดอกเบี้ย 0.5% ผ่อนนาน 48 เดือน ติดแบล็กลิสต์ก็กู้ได้ ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยธนาคารกรุงไทย พบว่าประเด็นดังกล่าวนั้น เป็นข้อมูลเท็จ

กรณีที่มีการเผยแพร่ข้อมูลว่า ธ.กรุงไทย เปิดสินเชื่อกรุงไทยเพื่อนักสู้ ดอกเบี้ย 0.5% ผ่อนนาน 48 เดือน ติดแบล็กลิสต์ก็กู้ได้ ทางธนาคารกรุงไทยขอชี้แจงว่า ข้อมูลดังกล่าวนั้นไม่เป็นความจริง เพราะธนาคารไม่มีผลิตภัณฑ์สินเชื่อดังกล่าว และไม่มีส่วนเกี่ยวข้องกับบริการกู้เงินผ่านไลน์ตามที่ปรากฏในโฆษณาแต่อย่างใด ซึ่งได้มีการนำโลโก้ของธนาคารไปใช้ให้ประชาชนเกิดความเข้าใจผิด ทั้งที่ธนาคารไม่มีส่วนเกี่ยวข้องใด ๆ ตามที่มีการแอบอ้าง ทั้งนี้การโฆษณาเชิญชวนโดยแอบอ้างชื่อและโลโก้ของธนาคารจะทำให้ลูกค้ารวมถึงประชาชนคนอื่น ๆ เข้าใจผิดจนอาจตกเป็นเหยื่อของมิจฉาชีพได้

ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ ซึ่งหากประชาชนมีความสนใจรับทราบข่าวสารหรือผลิตภัณฑ์ของธนาคาร สามารถตรวจสอบข้อมูลที่ถูกต้องได้ที่เว็บไซต์ www.krungthai.com เฟซบุ๊ก Krungthai Care หรือโทร Contact Center โทร 02-111-1111

บทสรุปของเรื่องนี้คือ : ธนาคารไม่มีผลิตภัณฑ์สินเชื่อดังกล่าวและไม่มีส่วนเกี่ยวข้องกับบริการกู้เงินผ่านไลน์ที่ปรากฏในโฆษณาแต่อย่างใด

# data[].attributes.headline
ข่าวปลอม อย่าแชร์! สัปปายะ สมุนไพรตำรับไทย ฟื้นฟูปอดและรักษาภาวะ Long Covid

# data[].attributes.subject
ข่าวปลอม อย่าแชร์! สัปปายะ สมุนไพรตำรับไทย ฟื้นฟูปอดและรักษาภาวะ Long Covid

# data[].attributes.body
ตามที่มีข้อมูลปรากฏในสื่อต่าง ๆ เกี่ยวกับเรื่องสัปปายะ สมุนไพรตำรับไทย ฟื้นฟูปอดและรักษาภาวะ Long Covid ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับ สำนักงานคณะกรรมการอาหารและยา (อย.) กระทรวงสาธารณสุข พบว่าประเด็นดังกล่าวนั้น เป็นข้อมูลเท็จ

จากกรณีที่มีการโฆษณาชวนเชื่อระบุว่า ภาวะ Long Covid ใช้ตำรับยาที่ช่วยฟื้นฟูปอด หลังติดเชื้อ มีอาการหายใจไม่เต็มอิ่ม เหนื่อยง่าย ไม่มีแรง ไอเรื้อรัง ใช้สัตตะโกฐ และตรีผลา สำหรับฟื้นฟูปอด ทางสำนักงานคณะกรรมการอาหารและยา กระทรวงสาธารณสุข ได้ตรวจสอบข้อมูลและชี้แจงว่า สัปปายะ สมุนไพรตำรับไทย พบว่าเป็นผลิตภัณฑ์สมุนไพรจำนวน 2 ตำรับด้วยกัน ตำรับแรกชื่อตำรับสัปปายะ สัตตะโกฐ เป็นตำรับที่มีสมุนไพร 7 ชนิด เป็นส่วนประกอบ คือ โกฐเชียง โกฐสอ โกฐหัวบัว โกฐจุฬาลัมพา โกฐเขมา โกฐก้านพร้าวและโกฐกระดูก และตำรับที่ 2 ชื่อ ตำรับสัปปายะ ตรีผลา เป็นตำรับที่มีสมุนไพร 3 ชนิด เป็นส่วนประกอบ คือ สมอไทย สมอพิเภกและมะขามป้อม

อย่างไรก็ตาม ผลิตภัณฑ์สมุนไพรทั้ง 2 ตำรับดังกล่าว มีการกล่าวอ้างสรรพคุณ คือ ช่วยฟื้นฟูปอดจากสภาวะ Long Covid ซึ่งจากการสืบค้นในระบบฐานข้อมูลผลิตภัณฑ์ที่ได้รับอนุญาตจากสำนักงานคณะกรรมการอาหารและยาแล้ว ไม่พบผลิตภัณฑ์สมุนไพรดังกล่าวว่าได้รับการอนุญาตจากสำนักงานคณะกรรมการอาหารและยา อีกทั้งจากการตรวจสอบในปัจจุบันนี้ ยังไม่พบปรากฏงานวิจัยที่ยืนยันประสิทธิผลในการใช้ฟื้นฟูปอดจากสภาวะ Long Covid จากสมุนไพรดังกล่าวแต่อย่างใด ดังนั้น จึงไม่แนะนำให้ใช้ผลิตภัณฑ์สมุนไพรดังกล่าวนี้

ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารเกี่ยวกับผลิตภัณฑ์ทางด้านสุขภาพ หรือหากพบผลิตภัณฑ์ที่ต้องสงสัย สามารถแจ้งร้องเรียนได้ที่สายด่วน 1556 และสามารถติดตามได้ที่เว็บไซต์ www.fda.moph.go.th

บทสรุปของเรื่องนี้คือ : ผลิตภัณฑ์สมุนไพรดังกล่าว ไม่ได้รับการอนุญาตจากสำนักงานคณะกรรมการอาหารและยา และยังไม่พบงานวิจัยที่ยืนยันประสิทธิผลในการใช้ฟื้นฟูปอดจากสภาวะ Long Covid จากสมุนไพรดังกล่าวแต่อย่างใด

# data[].attributes.headline
ส่งข่าวปลอมของจิรายุส เสืออยู่สาย

# data[].attributes.subject
ส่งข่าวปลอมของจิรายุส เสืออยู่สาย

# data[].attributes.body
ตามที่มีการเผยแพร่เอกสารเกี่ยวกับกรมพัฒนาธุรกิจการค้า อนุญาตบริษัท เงินด่วนจำกัด ได้จดทะเบียนเป็นนิติบุคคลตามประมวลกฎหมายแพ่งและพาณิชย์ ทางศูนย์ต่อต้านข่าวปลอมได้ตรวจสอบข้อเท็จจริงกับทางกรมพัฒนาธุรกิจการค้า กระทรวงพาณิชย์ พบว่าข้อมูลดังกล่าวนั้น เป็นข้อมูลเท็จ

จากกรณีที่มีการโพสต์เชิญชวนเกี่ยวกับเรื่องการเงินโดยมีการแนบเอกสารที่มีเนื้อหาระบุว่า กรมพัฒนาธุรกิจการค้า อนุญาตบริษัท เงินด่วนจำกัด ได้จดทะเบียนเป็นนิติบุคคลตามประมวลกฎหมายแพ่งและพาณิชย์ ทางกรมพัฒนาธุรกิจการค้า กระทรวงพาณิชย์ ได้ตรวจสอบข้อมูลและชี้แจงว่า จากการตรวจสอบฐานข้อมูลนิติบุคคลของกรมพัฒนาธุรกิจการค้า มีบริษัทที่ขึ้นต้นด้วยคำว่าเงินด่วน และ ลงท้ายด้วยเงินด่วนอยู่ทั้งหมด 73 บริษัท เช่น บริษัท เงินด่วนปังปัง จำกัด บริษัท เพื่อนแท้ เงินด่วน จำกัด เป็นต้น แต่ในฐานข้อมูลไม่พบชื่อ บริษัท เงินด่วน จำกัด แต่อย่างใด

ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจากกรมพัฒนาธุรกิจการค้า สามารถติดตามได้ที่เว็บไซต์ https://www.dbd.go.th/ หรือโทร 1570

บทสรุปของเรื่องนี้คือ : ไม่พบฐานข้อมูลการจดทะเบียนนิติบุคคลของ บริษัท เงินด่วน จำกัด แต่อย่างใด

# data[].attributes.body
ข่าวลวง “เนื้อดิบ” ป้องกันโควิด-19

สถานการณ์แพร่ระยาดของโควิด-19 ระลอกใหม่ แต่การเผยแพร่ข้อมูลข่าวสารที่ไม่มีมูลความจริงทำให้เกิดความเข้าใจผิดในประเด็นเดิมมๆ ก็ยังคงวนกลับมาให้เห็นซ้ำอีก

ล่าสุดเมื่อไม่กี่วันที่ผ่านมามีผู้แจ้งข้อมูลเพื่อตรวจสอบข่าวลวงมายัง www.cofact.org กรณีมีการเผยแพร่ข้อมูลผ่านสื่อโซเชียลมีเดียว่าเนื้อดิบมีสรรพคุณเป็นยาป้องกันและรักษาโควิด-19 ได้  โดยผลการตรวจสอบได้ข้อสรุปว่าเป็นข่าวลวง เพราะไม่มีหลักฐานวิทยาศาสตร์ยืนยันแน่ชัดว่าการรับประทานเนื้อดิบจะสามารถช่วยป้องกันโรคโควิด-19 ได้ อีกทั้งการรับประทานเนื้อดิบอาจมีผลทำให้เป็นโรคพยาธิใบไม้ตับ

ข่าวลวงเรื่องเนื้อดิบป้องกันรักษาโควิด-19 นั้นเคยถูกเผยแพร่ออกมาครั้งแรกช่วงที่ประเทศไทยพบการระบาดเมื่อปลายเดือน ก.พ. 2563 (ปีที่แล้ว)

โดยทางเพจสถานเอกอัครราชทูต ณ กรุงโตเกียว ประเทศญี่ปุ่น เปิดเผยว่า องค์การอนามัยโลกมีคำเตือน ให้งดกินของดิบ ปลาดิบชั่วคราว เพราะนอกจากจะไม่ช่วยรักษาหรือป้องกันไวรัสโควิด-19 แล้วยังสุ่มเสี่ยงที่จะทำให้ติดไวรัสโควิด-19 อีกด้วย ทั้งนี้เชื้อไวรัสโควิด-19 ไม่ทนความร้อนสามารถถูกทำลายได้ด้วยการประกอบอาหารที่อุณหภูมิ 70 องศาเซลเซียส

ทั้งนี้ เนื่องจากประเทศญี่ปุ่นนิยมรับประทานปลาดิบเป็นจำนวนมาก ทางเพจสถานเอกอัครราชทูต ณ กรุงโตเกียว ประเทศญี่ปุ่น จึงทำการโพสต์เฟซบุ๊ก ระบุ องค์การอนามัยโลก (WHO) แนะนำผู้นิยมกินของดิบ เช่น ปลาดิบ ซาเซมิ ให้หลีกเลี่ยงชั่วคราว เนื่องจากสุ่มเสี่ยงติดเชื้อไวรัสโควิด-19 โดยมีข้อความเตือน ดังนี้

เชื้อไวรัส COVID-19 ไม่ทนความร้อน และถูกทำลายได้ด้วยวิธีการประกอบอาหารที่อุณหภูมิ 70 องศาเซลเซียส
องค์การอนามัยโลก (WHO) จึงแนะนำให้ 1)หลีกเลี่ยงการบริโภคผลิตภัณฑ์อาหารจากสัตว์ที่ดิบหรือปรุงไม่สุก
และ(2) จัดการกับเนื้อสัตว์ดิบ นมดิบ หรืออวัยวะของสัตว์ด้วยความระมัดระวังเพื่อป้องกันการปนเปื้อนเข้าสู่ผลิตภัณฑ์อาหารที่รับประทานสด

ญี่ปุ่นมีการรับประทานปลาดิบ เนื้อสดกันเยอะ ช่วงนี้เลี่ยงการรับประทานปลาดิบ เนื้อสด ของดิบไปก่อน

ไม่เพียงเท่านี้ เมื่อวันที่ 21 ธันวาคม 2563 ที่ผ่านมา ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย โพสต์ข้อความไขข้อสงสัยเรื่องการรับประทานอาหารทะเลในช่วงที่โควิดระบาด

โดยระบุว่า อาหารทะเลโดยมากจะต้องทำความเย็นหรือแช่แข็งเพื่อให้คงคุณภาพได้ดี ถ้าชาวประมง ผู้ขาย มีการติดเชื้อโควิด-19 โอกาสที่จะเชื้อปนเปื้อนอยู่ในอาหารทะเลและไวรัสคงชีวิตอยู่ได้นาน จึงมีความเป็นไปได้ ที่จะตรวจพบไวรัสในอาหารทะเลแช่เย็น เช่นการตรวจพบในปลาแซลมอน กุ้งนำเข้าในประเทศจีน

การติดต่อของโรคโควิด-19 ผ่านทางอาหารทะเล มีการตั้งข้อสงสัยในประเทศจีน อย่างไรก็ตามอาหารทะเลสามารถบริโภคได้ถ้าปรุงสุก ความร้อนสามารถทำลายไวรัสได้อย่างแน่นอน โควิด-19 สามารถทำลายด้วยความร้อน 56 องศานานครึ่งชั่วโมง และถ้าความร้อนสูงขึ้นระยะเวลาก็จะสั้นลง โดยทั่วไปแล้วถ้าความร้อนสูงกว่า 85 องศา ก็จะมั่นใจในการทำลายไวรัสได้ และถ้าต้มให้เดือดที่อุณหภูมิ 100 องศาไวรัสจะถูกทำลายทันที

ในช่วงที่มีการระบาดของโรคจึงไม่ควรรับประทานอาหารทะเลดิบหรือไม่สุก สิ่งที่จะต้องคำนึงคือการจับต้องกับอาหารทะเล ที่แช่เย็นมา จะต้องล้างมือให้สะอาด และชำระล้างอาหารทะเล โดยใช้น้ำสะอาดให้มีปริมาณมากพอ และจะต้องทำความสะอาดมือด้วยสบู่ ถ้าเป็นไปได้ควรใส่ถุงมือและล้างถุงมือ หรือใช้แบบครั้งเดียวแล้วทิ้ง ทุกครั้งต้องล้างมือก่อนจับต้องใบหน้า

ในระบบนำส่งอาหารทะเล ก็จะต้องมีมาตรการควบคุมดูแลเรื่องความสะอาด ตลอดเส้นทาง

อุตสาหกรรมอาหารทะเล โรงงาน จะต้องหมั่นตรวจดูคนงาน และอาจจำเป็นต้องสุ่มตรวจหาเชื้อไวรัสโควิด-19 เพราะผู้ติดเชื้อจำนวนหนึ่งอาจไม่มีอาการของโรค

อาหารทะเลยังคงรับประทานได้ตามปกติและมีประโยชน์ต่อสุขภาพอย่างมากโดยเฉพาะ ปลาทะเล แต่ขั้นตอนตั้งแต่ผลิตหรือจับมาจากชาวประมง จำหน่าย การเตรียมมาทำอาหาร ทุกขั้นตอนให้คำนึงเรื่องความสะอาดและความปลอดภัย ในการจับต้องกับอาหารทะเลแช่เย็นหรือแช่แข็ง เพื่อความปลอดภัยของทุกคน

ดังนั้น ไม่ว่าจะเป็นเนื้อดิบ ปลาดิบ อาหารทะเลดิบ นอกจากจะไม่สามารถช่วยป้องกันรักษาไวรัสโควิด-19 ได้แล้ว ยังเสี่ยงต่อการเป็นพยาธใบไม้ในตับอีกด้วย

หมายเหตุ : ภาพจาก https://www.thaihealth.or.th/